

13.03.2023

**Bestyrelsens forslag til vedtægtsændring om antal af medlemmer i bestyrelsen**

§ 14

Bestyrelsen består af mindst 5 medlemmer. Bestyrelsen konstituerer sig selv, jf. dog S 9. I tilfælde af formandens forfald, indtræder næstformanden som formand indtil næste generalforsamling. Valg gælder for 2 år.

Bestyrelsesmedlemmerne afgår efter tur, således at formanden og 1 medlem afgår i ulige år, kassereren og 2 medlemmer i lige år. Genvalg kan finde sted. Generalforsamlingen vælger på den ordinære generalforsamling 1 bestyrelsessuppleant for et år ad gangen. Genvalg kan finde sted.

Bestyrelsen fastsætter i øvrigt selv sin forretningsorden og fører protokol over forhandlinger og de af bestyrelsen trufne beslutninger. protokollen underskrives af de tilstedeværende medlemmer. Bestyrelsen er berettiget til under ansvar over for generalforsamlingen i fornødent omfang at engagere lønnet hjælp i sager, hvor dette skønnes nødvendigt, f.eks. assistance af revisor, advokat, ingeniør eller landinspektør. Et bestyrelsesmedlem, der uden at melde forfald udebliver fra tre på hinanden følgende bestyrelsesmøder, må hvis blot ét medlem af bestyrelsen kræver det udgå af bestyrelsen, og suppleanten indtræder da i hans sted.

Dersom antallet af bestyrelsesmedlemmer ved afgang i årets løb og efter at suppleanterne er tiltrådt, bliver mindre end tre, er bestyrelsen berettiget til at supplere sig selv indtil førstkommende generalforsamling. Såfremt kassereren får forfald, udpeges en midlertidig kasserer af bestyrelsen indtil førstkommende generalforsamling.

Hvervet som bestyrelsesmedlem er ulønnet, dog kan general for samlingen, dersom det efter arbejdets karakter skønnes rimeligt, tillægges formand, kasserer og sekretær et mindre honorar.

Grundejerforeningen TINGHAVENS bestyrelse

Bente Thomassen

Formand

**Forslaget kunne ikke vedtages på den ordinære generalforsamling, da der kun var 22 ejere repræsenteret. Efter vedtægterne skal der være mindst halvdelen af ejerne tilstede (28).**

**FREMMØDT:**

**STEMTE FOR FORSLAGET\_\_\_\_\_\_\_\_\_**

**STEMTE I MOD FORSLAGET\_\_\_\_\_\_\_\_**

**FORSLAGET ER VEDTAGET PÅ EKSTRAORDINÆRE GENERALFORSAMLING 18.april 2023**

Dato 18.04.2023

Formand \_\_\_\_\_\_\_\_\_\_\_\_\_\_\_\_\_\_\_\_\_ Bestyrelsen\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bente Thomassen

Regler for vedtægter

§12

Beslutninger på generalforsamlingen træffes ved simpel majoritet.

Til vedtægtsændringer fordres, at mindst halvdelen af medlemmerne er tilstede og afgiver stemme og at beslutningen tages af mindst 2/3 af de afgivne stemmer. Blanke stemmer regnes ikke for afgivne.

Er det foreskrevne antal medlemmer ikke tilstede, indkaldes inden for en måned, til en ny generalforsamling. Såfremt 2/3 af de afgivne stemmer, er for forslaget.

På denne kan forslaget vedtages når mindst 2/3 af de afgivne stemmer, uden hensyn til de mødtes antal er for forslaget.